Is-Segretarju Ġenerali tal-Commonwealth, il-Baronessa Patricia Scotland innominat lill-Ministru għall-Edukazzjoni u x-Xogħol Owen Bonnici għal sfida li nediet hi stess biex personalitajiet mill-pajjiżi tal-Commonwealth jiddeskrivu x-xogħol li qed isir fil-pajjiż biex tkun miġġielda l-pandemija COVID-19. Riċenti, Scotland stqarret fuq il-midja soċjali li semgħet bosta stejjer rigward ix-xogħol innovattiv li qed isir f'bosta oqsma fil-pajjiżi kollha tal-Commonwealth. Kien għalhekk li ħasset il-bżonn li tinnomina diversi personalitajiet mill-Commonwealth biex jispjegaw ix-xogħol li qed isir fil-qasam li jkunu ġejjin minnu. Hija nnominat politiċi preżenti u bħlalissa, artisti, sportivi u attivisti, fosthom il-Ministru Owen Bonnici, li huwa l-ewwel Malti li ġie nnominat. Fost il-personalitajiet li wieġbu għal din in-nomina hemm l-attriċi Joselyn Dumas u l-plejer tal-futbol Jonathan Mensah.